BEAUTY:ถูกกดดันจากกำไร Q4/59 อ่อนตัวโบรกฯแนะถือปรับราคาเป้าหมายเหลือ 12 บ.
BEAUTY:ถูกกดดันจากกำไร Q4/59 อ่อนตัวโบรกฯแนะถือปรับราคาเป้าหมายเหลือ 12 บ.
1 ก.พ. 2560

บล.บัวหลวง ระบุในบทวิเคราะห์วันนี้(1 ก.พ.60) ว่า  บริษัท บิวตี้ คอมมูนิตี้ จำกัด (มหาชน) หรือ BEAUTY คาดระยะสั้นราคาหุ้นจะถูกกดดันจากกำไรที่อ่อนตัวลงในไตรมาส 4/59 ซึ่งกำไรในไตรมาส 4/59 คาดจะออกมาสร้างความผิดหวังต่อตลาด จากผลกระทบช่วงไว้อาลัยตั้งแต่กลางเดือน ต.ค. และยอดนักท่องเที่ยวจีนที่ลดลง แม้จะมีโปรโมชั่น Beauty Buffet 10 ปี เข้ามาช่วยแต่ตัวเลขยังคงต่ำกว่าที่เคยคาด
ประเมินกำไรไตรมาส 4/59 ที่ 187 ล้านบาท เพิ่มขึ้น 43% เทียบช่วงเดียวกันของปีก่อน แต่ลดลง 12% เทียบไตรมาสก่อนหน้า (ปกติ Q4 ดีกว่า Q3) ปรับประมาณการกำไรปี 59 ลง 6% มองว่ากำไรไตรมาส 1/60 น่าจะฟื้นตัวบ้างแต่ยังไม่กลับเข้าสู่ระดับปกติ ซึ่งน่าจะเห็นในไตรมาส 2/60 ปรับประมารการกำไรปี 60 ลง 8% และปรับราคาเป้าหมายลงมาอยู่ที่ 12 บาท (จาก 13.2 บาท) และลดคำแนะนำจากซื้อ เป็น ถือ   
 